CELEX: 32014D0399
Language: et
Date: 2014-06-24 00:00:00
Title: 2014/399/EL: Nõukogu otsus, 24. juuni 2014 , millega määratakse kindlaks Maailma Kaubandusorganisatsiooni peanõukogus Euroopa Liidu nimel võetav seisukoht seoses Afganistani Islamivabariigi ühinemisega Maailma Kaubandusorganisatsiooniga

27.6.2014   
            
            
               ET
            
            
               Euroopa Liidu Teataja
            
            
               L 188/66
            
         NÕUKOGU OTSUS,
   24. juuni 2014,
   millega määratakse kindlaks Maailma Kaubandusorganisatsiooni peanõukogus Euroopa Liidu nimel võetav seisukoht seoses Afganistani Islamivabariigi ühinemisega Maailma Kaubandusorganisatsiooniga
   
      (2014/399/EL)
   
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artiklit 91, artikli 100 lõiget 2 ning artikli 207 lõike 4 esimest lõiku koostoimes artikli 218 lõikega 9,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               21. novembril 2004 esitas Afganistani Islamivabariigi valitsus Maailma Kaubandusorganisatsiooni (WTO) asutava Marrakechi lepingu XII artikli kohaselt taotluse kõnealuse lepinguga ühinemiseks.
            
         
               (2)
            
            
               13. detsembril 2004 moodustati Afganistani Islamivabariigi ühinemist käsitlev töörühm, et jõuda kokkuleppele ühinemistingimustes, mis oleksid vastuvõetavad nii Afganistani Islamivabariigile kui ka kõigile WTO liikmetele.
            
         
               (3)
            
            
               Komisjon on pidanud liidu nimel läbirääkimisi turu avamisega seotud mitmesuguste Afganistani Islamivabariigi võetavate kohustuste üle, mis rahuldaksid liidu nõudmisi.
            
         
               (4)
            
            
               Kõnealused kohustused on nüüd kirja pandud Afganistani Islamivabariigi WTOga ühinemise protokolli („ühinemisprotokoll”).
            
         
               (5)
            
            
               Ühinemisel WTOga on eeldatavasti positiivne ja kestev mõju Afganistani Islamivabariigi majandusreformidele ja säästvale arengule.
            
         
               (6)
            
            
               Seepärast tuleks ühinemisprotokoll heaks kiita.
            
         
               (7)
            
            
               WTO asutamislepingu XII artiklis on sätestatud, et ühinemistingimustes lepivad kokku ühinev riik ja WTO ning WTO poolt kiidab ühinemistingimused heaks WTO ministrite konverents. WTO asutamislepingu IV artikli lõikes 2 on sätestatud, et ministrite konverentsi istungite vaheaegadel täidab selle ülesandeid peanõukogu.
            
         
               (8)
            
            
               Seepärast on vaja määrata kindlaks WTO peanõukogus liidu nimel võetav seisukoht seoses Afganistani Islamivabariigi ühinemisega WTOga,
            
         ON VASTU VÕTNUD KÄESOLEVA OTSUSE:
   Artikkel 1
   Euroopa Liidu nimel Maailma Kaubandusorganisatsiooni peanõukogus võetav seisukoht Afganistani Islamivabariigi ühinemise kohta Maailma Kaubandusorganisatsiooniga on kiita ühinemine heaks.
   Artikkel 2
   Käesolev otsus jõustub selle vastuvõtmise päeval.
   
      Luxembourg, 24. juuni 2014
      
         
            Nõukogu nimel
         
         
            eesistuja
         
         E. VENIZELOS